62017TJ0540_INF
Vispārējās tiesas (sestā palāta) 2019. gada 6. jūnija spriedums –EIB/Sīrija
(lieta T‑540/17)
Šķīrējklauzula – Aizdevuma līgums “Electricity Distribution Project” Nr. 20948 – Līguma neizpilde – Avansu atmaksa – Nokavējuma procenti – Aizmuguriska lietas izskatīšana
1.
Tiesvedība – Vēršanās Vispārējā tiesā saskaņā ar šķīrējklauzulu – Eiropas Investīciju bankas noslēgts aizdevuma līgums ar Sīriju – Vispārējās tiesas kompetence, kas noteikta atbilstoši LESD 256. un 272. pantam un šķīrējklauzulai
(LESD 256. panta 1. punkts un 272. pants)
(skat. 16., 17. punktu)
2.
Tiesvedība – Vēršanās Vispārējā tiesā saskaņā ar šķīrējklauzulu – Eiropas Investīciju bankas noslēgts aizdevuma līgums ar Sīriju – Sīrijas līgumsaistību neizpilde – Savienības subrogācija Bankas tiesībās – Prasība, ko Banka ir cēlusi Savienības vārdā – Pieņemamība – Prasība, ko Banka ir cēlusi savā vārdā – Nepieņemamība – Intereses celt prasību neesamība
(LESD 256. panta 1. punkts un 272. pants)
(skat. 21.–30. punktu)
3.
Tiesvedība – Pieteikums par lietas ierosināšanu – Formas prasības – Strīda priekšmeta noteikšana – Kopsavilkums par izvirzītajiem pamatiem – Pieteikums, kura mērķis ir panākt visu to maksājumu veikšanu saskaņā ar aizdevuma līgumu, kuriem ir iestājies termiņš un kuri ir palikuši nesamaksāti pēc pieteikuma iesniegšanas – Hipotētiski apstākļi, kas nav vēl pierādīti – Nepieņemamība
(Vispārējās tiesas Reglamenta 76. panta d) punkts)
(skat. 32.–36. punktu)
Priekšmets
Prasība, kura ir pamatota ar LESD 272. pantu un ar kuru tiek lūgts piespriest Sīrijas Arābu Republikai atlīdzināt naudas summas, kuras tā ir parādā saistībā ar aizdevuma līgumu “Electricity Distribution Project” Nr. 20948, kurām pieskaitīti nokavējuma procenti.
Rezolutīvā daļa
1)
Piespriest Sīrijas Arābu Republikai atlīdzināt Eiropas Savienībai, ko pārstāv Eiropas Investīciju banka (EIB), naudas summas 52657141,77 EUR apmērā.
2)
Par minēto naudas summu, proti, par pamatsummām un līgumiskajiem procentiem, un par laikposmu no 2017. gada 9. augusta līdz samaksas dienai ir aprēķināmi nokavējuma procenti – pēc metodes, kas paredzēta 2001. gada 5. februārī starp EIB un Sīrijas Arābu Republiku noslēgtā un ar 2003. gada 3. oktobra, 2006. gada 28. februāra, 2007. gada 9. maija un 8. oktobra un 2017. gada 9. augusta vēstulēm grozītā aizdevuma līguma “Electricity Distribution Project” Nr. 20948 3. panta 2. punktā.
3)
Pārējā daļā prasību noraidīt.
4)
Sīrijas Arābu Republika atlīdzina tiesāšanās izdevumus.